(158) Koronis

(158) Koronis is a Asteroid van Haptgiatl, dea om 4. Jenna 1876 van russischn Astronom Viktor Knorre entdeckd worn is.

Da Asteroid is noch Koronis, oana Heroin aus da griachischn Mithologie und Muada van Asklepios (Eskulap), bnennd.

Noch eam is de Koronis-Asteroidnfamij bnennd.

Noch seim Spektrum wead'a ois S-Asteroid klassifiziad. fotometrische Beobochtunga zeing a synodische Rotazionsperiode vo 14,206 ± 0,002 Stundn mid ana Hejigkeitsschwonkung vo 0,28–0,43. A nochfoingde Studie om Altimira-Observatorium im Joar 2010 hod mid deara Schetzung iwaeihgstimmd und hod a Rotazionsperiode vo 14.208 ± 0.040 Stundn eagem. Basiand af oam aus da Liachtuavn konstruiadn Modej ehnld de Foam vo Koronis dea vo (243) Ida, oam Asteroid aus da gleichn Famij, obwoih dea etwos gressa is.

Ba ana Kojision mid (158) Koronis voa 15 Milliona Joar is a Gruppe vo 246 Objekte entstondn. (158) Koronis sejbsd hod 98,7 % vo seina Gsomtmasse bhoidn. De neien Objekte hom de Famij Koronis(2) buidd. Koronis(2) is a Untafamij vo da vui gressan Koronisfamij.

 Schau aa 

 Listn vo de Asteroidn

 Beleg